Supliches - 30a Domënia ia por l’ann Aaa
Periun!
Gejú protlamëia l’amur sciöche pröm comandamënt. 
Cun lejëmpl de süa vita inviëiel da ti dediché ince nosta vita al amur.
Al'invocaziun "Idî, nosc Pere" respognunse: I te periun ascútesse!
1. I periun por la Dlijia che é cherdada da vire inant l'amur de Gejú, 
ch’ara nen motivëies cun so comportament tröc da crëie. (chît)
Idî, nosc Pere – I te periun ascútesse!
2. I cherdun te n Dî che é pere y uma y che ti ó bun a düc. 
I periun che i governanc ais n cör davert por la jënt che patësc por veres y meseries. (chît) 
Idî, nosc Pere – I te periun ascútesse!
3. L’amur ghira ch’i se dunse da fá concretamënter. 
I periun por i mituns y i jogn arbandoná. Ch’ai ciafes amur da families y da organisaziuns 
che s’un tol sura de d'ëi. (chît) Idî, nosc Pere – I te periun ascútesse!
4. Le vangele ne pó nia resté na parora öta. 
I periun por les porsones dlungia nos, ch’i les incuntunse cun comprenjiun y amur 
y ch'i ti dunse l'atenziun y l'aiüt ch'ares adora (chît) Idî, nosc Pere – I te periun ascútesse!
5. En chësc de dla lîta (dl renovamënt) dl Consëi de Cöra dëidesse, Signur, 
da odëi ite ci talënc ch'i un ciafé y te ci vers ch'i podun porté pro ala costruziun dl rëgn de Dî.
No lascé sozede ch'i se tirunse sotfora y fá ch'i sintiunse nosta responsabilité. 
(chît) Idî, nosc Pere – I te periun ascútesse!
- I periun por i sorvidus, che la comunité y i geniturs i motivëies y i dëides te chësc sorvisc.
Nosc acompagnamënt y nosta oraziun por ëi fejes crësce süa ligrëza y süa fede.
(chît) Idî, nosc Pere – I te periun ascútesse!
6. I sun liá a chi che á vit dan da nos y che á influenzé nosta vita.
I periun por vis y defunc, che düc röies ite tla comunité di sanc. (chît) 
Idî, nosc Pere – I te periun ascútesse!
Signur, nosc Dî, 
Dëidesse da vire sciöche Gejú Crist, to Fi,
tres chël ch’i te laldun, te rengraziun y te portun dant nosta oraziun,
unis tl Spirit Sant. Amen.  
ACLAMAZIUNS - KYRIE
Signur Gejú Crist, tö la veghes da nes surandé le comandamënt dl amur






Kyrie eleison / Signur, pieté
Signur Gejú Crist, tö nes scinches to amur por ch'i trasformunse la vita inanter la jënt






Christe eleison / Crist, pieté
Signur Gejú Crist, to amur ne n'á degügn confins y ne stlüj fora degügn






Kyrie eleison / Signur, pieté
